google/wiki40b huggingface dataset:
Statens Kunstfonds hædersydelse

Statens Kunstfonds hædersydelse, før 1. januar 2014 Livsvarig kunstnerydelse, er en dansk støtteordning for kunstnere.Den tildeles etter Statens Kunstfonds innstilling til kunstnere som har «plassert seg avgjørende som kunstner», vurdert ut fra kvaliteten i den kunstneriske produksjon.
Også før opprettelsen av Statens Kunstfond i 1964 finnes det eksempler på at kunstnere som fikk støtte gjennom finansloven, men eksemplene er sporadiske.
Tildeling av livsvarig kunstnerydelse foretas av Kulturministeriet etter innstilling fra Statens Kunstfonds representantskap og etter å ha vært forelagt Folketingets finanskomité.
Støtten er inntektsregulert slik at dersom kunstneren tjener mindre enn 180 000 kroner, får vedkommende den maksimale ytelsen på 140 000 kroner, mens minimumsytelsen ved en inntekt på over 350 000 er 15 000 kroner.
I 2008 mottok 275 kunstnere livsvarige kunstnerytelser. Ytelsene var fordelt mellom bildende kunstnere, forfattere med skjønnlitterær produksjon, forfattere med alment kulturelt forfatterskap, oversettere, klassiske og rytmiske komponister, kunsthåndverkere og kunstneriske formgivere, arkitekter samt skapende kunstnere innenfor film- og scenekunst.
Longva gravplass

Longva gravplass er en gravlund på Skuløya i Haram kommune i Møre og Romsdal. Den ble anlagt som hjelpekirkegård i 1926 og utvidet i 2014.
Operasjon Ungdommens Vår

Populærkultur

Aksjonen ble skildret i den amerikanske filmen «München» fra 2005.
Høygir

Høygir (også kjent som Höygir) er et norsk punk-rock band med opprinnelse i Askim, Moss og Kråkstad. Bandet ble startet våren 2004 av Bror Sander Berg Størseth og Johannes Frank Fuglehaug. Ga ut den selvtitulerte EP-en «Høygir» i 2007 på plateselskapet Smokin' Frog Records.
Takayoshi Amma

Karriere

Takayoshi Amma startet sin profesjonelle karriere i Honda FC i 1992.
Han har tidligere vært trener for Honda FC, Ventforet Kofu, Kataller Toyama og FC Tokyo.
Allround-VM på skøyter 1939, kvinner

Allround-VM på skøyter 1939, kvinner ble arrangert i Tammerfors, Finland den 26. og 27. februar 1939. Verné Lesche fra Finland ble verdensmester.
Āgama (buddhisme)

Āgama (sanskrit og pali) betyr «hellig tekst» eller «hellig skrift» og er en samling av tidlige buddhistiske tekster. I palikanonen til Theravadaskolen er Sutta pitaka inndelt i fem āgamas, men skolen bruker i stedet benevelsen nikāya.
Andre skoler som Sarvastivada, Dharmaguptaka, med flere, hadde sine egne āgamas. Deler av disse er bevart i kinesiske oversettelse, i tibetanske oversettelser, og på sanskrit.
PZL

PZL (Państwowe Zakłady Lotnicze – Statlig flytilvirker) var en polsk flyprodusent underlagt statlig eie som eksisterte fram til 1989, da den ble oppbrutt i separate firmaer som fikk fullmakter for å bruke forkortelsen som hadde blitt et kjent polsk merke globalt sett. Helikopterprodusentfirmaet fikk firmanavnet PZL-Świdnik mens flyprodusentfirmaet fikk firmanavnet PZL Mielec. PZL var mot slutten av mellomkrigstiden kjent for sine fremragende jagerfly og andre fly med imponerende presentasjoner som PZL P.11, PZL.23 og PZL.37 Łoś.
I etterkrigstiden kom statsfabrikkene under kommunistisk kontroll først som WSK, deretter under den gamle forkortelsen som del av det store statlige konsernet Zjednoczenie Przemysłu Lotniczego i Silnikowego PZL (PZL fly- og motor industriunion). Blant de meste kjente flyene og helikoptre fram til 1989 da kommunismen falt, var PZL-Mielec TS-11 Iskra, PZL-104 Wilga og PZL W-3 Sokół.
Robert Green

Landslaget

Han har også tolv landskamper for England. Han var egentlig med i troppen til fotball-VM i 2006, men måtte melde forfall på grunn av en skade, som også satt ham utenfor i begynnelsen av 2006/2007-sesongen.
Šakotis

Šakotis er en tradisjonell kaketype fra Litauen.
Navnet betyr «grenet», og den får det karakteristiske utseendet av å legge lag med deig på et roterende spidd. Den kan bli dekorert med for eksempel sjokolade, men er ofte servert uten dekorasjon. Kaken blir ofte brukt som bryllupskake.
Kulturenes karneval i Berlin

Kulturenes karneval (tysk Karneval der Kulturen) er en årlig, flerkulturell fest i Kreuzberg i Berlin. Festen har vært arrangert siden 1996 og finner sted i pinsehelgen. Karneval der Kulturen arrangeres av Werkstatt der Kulturen, en organisasjon som finansieres av delstaten Berlin.
Werkstatt der Kulturen ble etablert i 1993 for å bidra til fredelig sameksistens og dialog mellom byens ca 500 000 utenlandske innbyggere fra 180 nasjoner.
Opptogene består av ca 4 000 mennesker, mens tilskuertallet varierer mellom 600 000 og en million mennesker, avhengig av været. Et toppår var 2003 med 1,5 millioner tilskuere i gatene.
Iran Air

Iran Air (persisk/farsi: ایران ایر) er det nasjonale flyselskapet til Iran, med hovedkontor i Teheran. Selskapet flyr til 55 destinasjoner i 28 land. Cargoflåten flyr til 35 internasjonale og 25 innenriks destinasjoner. Selskapets hovedbase er Imam Khomeini internasjonale lufthavn, Teheran. Flåten har 52 fly med 38 ordrer.
Nabathaea

Utseende

En nokså liten, avlangt oval, halvblanke, gulaktig eller rødbrun akjoldbille, sett fra siden er pronotum ganske flatt, dekkvingene jevnt hvelvede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval, men hos denne arten er utvidelsen forholdsvis smal. Pronotum er rundet, dekkvingenes "skuldre" litt spisst framskytende. Oversiden er kraftig og ganske jevnt punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Denne slekten finnes i tørre, ørkenaktige områder.

Utbredelse

Arten er kjent fra Jemen og Egypt.
Kramgoa låtar 15

Kramgoa låtar 15 er et musikkalbum med Vikingarna, utgitt i 1987.
Linsleychroma

Utseende

En middelsstor, avlang, mørkt grønnlig metallisk farget trebukk. Hodet er ikke påfallende forlenget. Antennene er middels kraftige og omtrent så lange som kroppen. Pronotum er rundet, med en liten, skarp tann midt på hver sidekant. Dekkvingene er noe avsmalnende bakover, sømmen og en smal stripe langs midten av hver dekkvinge er lysere grønne. Beina er lange og slanke.

Levevis

Larvene utvikler seg i ved av løvtrær.

Utbredelse

Arten er bare kjent fra Panama.
Waves (album)

Waves er et musikkalbum med Terje Rypdal, utgitt i 1978.
Burgenlands flagg

Burgenlands flagg er delt i rødt over gult. Flagget er i størrelsesforholdet 2:3. Fargene er delstatens tradisjonelle farger og er avledet av våpenet som ble bestemt for delstaten etter at den som yngste forbundsland ble innlemmet i Østerrike i 1921. Våpenet for Burgenland ble innført året etter, i 1922.
Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.
Burgenlands flagget ble sist lovregulert 15. november 1990.
Satellittgalakse

En satellittgalakse er en galakse som kretser rundt en større galakse på grunn av den gravitasjonelle attraksjonen, selv om en galakse består av et stort antall objekter (som stjerner, stjernetåker og planeter) som representerer et vektgjennomsnitt (gjennom masse) av posisjonene for hvert objekt.
I et par av galaksene som kretser rundt hverandre er den ene betydelig større enn den andre. Den største er hovedgalaksen, og den mindre er satellitten. Om to galakser er av omtrent samme størrelse, sier man at de danner et dobbeltsystem.
Galakser som møter hverandre fra ulike retninger kan smelte sammen, rive hverandre i stykker, eller overføre noen av dens medlemmer. I disse situasjonene kan det være vanskelig å snakke om hvor en galakse slutter og den andre begynner. Kollisjoner mellom galakser behøver ikke involvere kollisjoner mellom objekter fra den ene galaksen og objekter fra den andre, ettersom de hovedsakelig består av vakuum.
Stewart Downing

Landslaget

Downing debuterte på A-landslaget 9. februar 2005 i en vennskapskamp mot Nederland. 
Downing ble tatt ut i Englands tropp til VM 2006.
Transformer Read Only Storage

Transformer Read Only Storage (TROS) er betegnelsen på en tidligere type Read-only memory (ROM) som ble benyttet i 1960-årene og tidlig i 1970-årene, før minne-enheter basert på solid state teknologi ble utviklet.
TROS ble blant annet benyttet til å lagre mikrokoden i stormaskiner.
Astronomisk klokke

En astronomisk klokke er en klokke med spesielle mekanismer, visere og skiver som viser astronomisk informasjon, sllik som den relative posisjonen til solen, månen, stjernetegn i zodiaken og planetene.

Definisjon

Uttrykket astronomisk klokke er ikke presist, men brukes om klokker og ur som i tillegg til å vise dagens timer også gir mer eller mindre astronomisk tilleggsinformasjon. Denne tilleggsinformasjonen kan være at klokken viser solen og månens posisjon og månefasene. Solens posisjon i ekliptikken, siderisk tid, gjeldende stjernetegn i zodiaken eller et roterende stjernekart. En bør imidlertid ikke bruke betegnelsen for et ur som benyttes i astronomiske observatorier. Dette er et «ordinært», men høypresist ur utelukkende for tid.
Voie Sacrée

Voie Sacrée, eller La Voie Sacée (fransk: Den hellige veien) fikk dette navnet etter første verdenskrig, da veien var den eneste forsyningslinjen til de franske styrkene under slaget ved Verdun fra februar til desember 1916 og spilte en avgjørende rolle for den franske seieren i slaget.
Veien er 75 km lang og går fra Bar-le-Duc til Verdun. Den er en enkel landevei, men opptil 3 500 lastebiler brukte veien dag og natt for å frakte forsyninger, soldater og ammunisjon til den beleirede byen Verdun under slaget. I de første to ukene ble blant annet 190 000 soldater fraktet inn for å forsterke de franske forsvarslinjene, i tillegg 23 000 tonn ammunisjon og 2 500 tonn andre forsyninger. I denne perioden passerte det en lastebil hvert 14. sekund, og slitasjen var så stor at 8 500 mann arbeidet kontinuerlig med vedlikeholdet under hele det ti måneder lange slaget.
300 offiserer og 8 500 mann styrte trafikken og hadde til enhver tid 30 redningskjøretøy til disposisjon. Ødelagte kjøretøyer ble umiddelbart fjernet fra veien og reparasjoner ble utført i veikanten, slik at trafikken ikke ble hindret.
Telecom Corridor

Telecom Corridor er en teknologiindustripark i Richardson i Texas, en forstad nord for Dallas, som inneholder mer enn 2,3 millioner kvadratmeter kontorlokaler og står for over 130 000 jobber. Industriparken ligger i regionen Dallas/Fort Worth og er hjem til University of Texas at Dallas, og utgjør en ca. 10,5 km lang stripe langs U.S. Route 75 (North Central Expressway) mellom President George Bush Turnpike og Interstate 635. Den blir ofte ansett som en del av Silicon Prairie. Mer enn 5 700 selskaper, inkludert 600 teknologiselskaper, har hovedkontor i området, herunder betydelige aktører som AT&T, Alcatel-Lucent, Ericsson, Verizon, Samsung, Texas Instruments og MetroPCS. Noen av disse selskapene har også kontorer i Telecom Valley i California.
Breidablik (Molde)

Breidablik anno 1888

Forstassisten Samuel Sandved fikk 6. februar 1888 kjøpe grunn av David E. Fuglset for å bygge seg hus. Huset ble staslig oppført og parsellen ble gitt motenavnet Breidablik. Bygget ble oppført med klare element knyttet til sveitserstilen som var svært populær i denne tiden.

Breidablik anno 1929

Huset var godt forsikret og ble raskt gjenreist. Det nye huset ble reist på eksisterende grunnmurer, men ble utover dette svært annerledes enn tidligere.
Stiltrekkene fra sveitserstilen ble byttet ut med trekk fra nybarokken. Huset ble oppført med to komplette leiligheter samt to rom og kjøkken på loftet.

Breidablik anno 2014

Breidablik står forsatt på grunnmurene som ble reist i 1888. Tomten til huset har krympet ettersom Fuglset har fått nye veier, og hagen som engang var stedets stolthet er kun et minne. Bygget fremstår likefullt nesten identisk slik det ble oppført i 1929.
Stony Brook kraftverk

Stony Brook kraftverk er et gasskraftverk med noe oljefyring i delstaten Massachusetts i USA. Anlegget har en installert produksjonskapasitet på 520 MW, fordelt på 3 blokker / 4+1 turbiner. Dette er delstatens åttende største termiske kraftverk målt etter installert produksjonseffekt. 
Anlegget ble påbegynt omkring 1980 og stod ferdig i 1982. Brenselkilden er naturgass og olje.
Birmingham Airport

Historie

Den første flyplassen på stedet ble åpnet 8. juli 1939, og ble drevet av Birminghams byråd. Under andre verdenskrig ble den tatt over av Air Ministry, og ble brukt av Royal Air Force. I juli 1946 ble den levert tilbake til sivil bruk, men var fortsatt under regjeringens kontroll.
I en periode etter krigen ble flyplassen brukt til luftstevner og konkurranser. I 1960 tok Birminghams myndigheter igjen over, og i 1974 ble den overdratt til grevskapsrådet i West Midlands. Den ble gradvis ekspandert til en moderne lufthavn. I 1984 ble en ny terminal med kapasitet på tre millioner passasjerer i året åpnet. Nok en terminal ble åpnet 26. juli 1991. Denne terminalen, kalt Eurohub, var angivelig den første i verden som kombinerte innenriks- og utenrikspassasjerer. Den opprinnelige terminalen fra 1939, i art deco-stil, og det første kontrolltårnet, er bevart vest for hovedrullebanen.
Lufthavnen ble privatisert i 1983; lokale myndigheter eide allikevel 49 % av aksjene i selskapet. Den 1. april 1987 ble den overført til Birmingham International Airport Ltd., et offentlig selskap som eies av de syv distriktsrådene i West Midlands.
Eduard von Böhm-Ermolli

Bakgrunn

Eduard Böhm ble født i den italienske byen Ancona hvor faren Georg Böhm (1813–1893) tjenestegjorde i en liten østerriksk-ungarsk militærrepresentasjon. Faren, dengang en sersjant, hadde utmerket seg i slaget ved Novara i 1849 og gikk av med pensjon som major i 1877. I 1885 ble faren tatt opp i den arvelige adelen som friherre og søkte da om å få inkludere sin italienske ektefelles Maria Josepha Ermolli navn. Slik ble familienavnet Böhm-Ermolli.

Offiser

Böhm-Ermolli gikk på kadettakademiet i St. Pölten og Theresianische Militärakademie i Wiener Neustadt og gikk inn i aktiv tjeneste 1. september 1875 som løytnant i dragonkorpset. Han tjenestegjorde i ulike feltposisjoner og stabsposisjoner og steg stadig i gradene til han 1. mai 1912 ble utnevnt kommanderende general i 1. armékorps i Kraków.
Da første verdenskrig brøt ut, Eduard von Böhm-Ermolli beordret som sjef for Østerrike-Ungarns 2. armé som skulle settes inn mot Serbia.  Men da den russiske hæren ble mobilisert, ble han og 2. armé flyttet til østfronten.
Böhm-Ermolli ble utnevnt til generaloberst i mai 1916 og til feltmarskalk 31. januar 1918. Han ble forfremmet til generaloberst med kommando over to armeer etter at han inntok Lemberg. I mars samme år okkuperte styrkene under hans kommando Ukraina. Armégruppen ble oppløst i Odessa ved krigens slutt.
Han slo seg da ned i sin hjemby Troppau i Østerriksk Schlesien. Dette området ble en del av den nye staten Tsjekkoslovakia i 1919. Regjeringen i det nye landet betalte hans pensjon og ga ham æresgraden som general av første klasse i reservestyrkene. I 1928 ble han utnevnt til Hærgeneral av Tsjekkoslovakia, selv om han aldri tjenestegjorde i den tsjekkoslovakiske hæren.
Da Sudetenland ble annektert av Tyskland i 1938, ble han tysk borger og fikk en honorær utnevnelse til generalfeltmarskalk  i Wehrmacht Heer. I tillegg ble han utnevnt til honorær sjef for infanteriregimentet i hjembyen.
Han fikk statsbegravelse i Wien.
Bislett 48-timers 2015

Bislett 48-timers 2015 ble arrangert sammen med NM i 24-timers 2015 på Bislett stadion i Oslo 21. - 22. november 2015.
Tidevannets fyrste (film)

Handling

Filmen handler om Tom Wingo (Nick Nolte), en ulykkelig alkoholiker som kommer overens verken med kona eller moren. Når søsteren (Melinda Dillon) forsøker å begå selvmord, kommer han i kontakt med psykologen hennes Susan Lowenstein (Barbra Streisand). I begynnelsen går det tregt for seg, men etter hvert kommer hun til bunns i den forferdelige hemmeligheten som ligger gjemt i Toms barndom.
Combine painting

Combine painting, eller på norsk kombinert maleri, er en teknikk hvor kunstverk har ulike tredimensjonale objekter i overflaten på maleriet, noe som skaper en blanding av et maleri og en skulptur. Objekter kombinert med maleriet kan være fotografier, klær, avisutklipp eller annet.
Det engelske begrepet «combine painting», kombinert maleri, er nært knyttet til den amerikanske kunstneren Robert Rauschenberg (1925–2008) som lanserte begrepet for å beskrive sine egne verk. Rauschenbergs verk utforsket de uklare grensene mellom kunstverk og hverdagslivet.
Mamadou Sakho

Overgangen til Crystal palace

31 januar 2017 bekreftet Liverpool at Sakho skulle lånes ut til Crystal Palace i siste halvdel av sesongen. Sakho`s debut var 25 februar i en ligakamp mot Middlesbrough, der de vant 1-0. Sakho imponerte stort for Crystal Palace, da de vant 5 av sine 7 neste kamper.
Sakho ble tatt av banen på grunn av en skade i det 57` minutt mot Tottenham Hotspur, den 26 april 2017. Denne skaden holdt Sakho ute den resterende delen av sesongen.
Norgesmesterskapet i orientering 1991

Norgesmesterskapet i orientering 1991 bestod av flere arrangementer som i 1991 kåret norgesmestere i orientering.
Hovedmesterskapet ble arrangert i Vegårshei og Gjerstad 12.-15. september. Kongepokalene ble vunnet av Anne Line Nydal og Petter Thoresen.
Pamphagidae

Utseende

Pamphagidae er stort sett store (opptil 10 cm lange), kraftige og trege gresshopper som ofte ligner på steiner eller barkbiter. Pronotum er hvelvet i en jevn bue, gjerne med en midtkjøl. De fleste har mer eller mindre reduserte vinger.

Levevis

De fleste artene lever på relativt tørre steder. De er planteetere, men er ikke regnet som vesentlige skadedyr da de nesten aldri er tallrike. Mange av artene har svært begrenset utbredelse og kan være truet av ulike menneskelige aktiviteter.

Utbredelse

Familien er utbredt i den gamle verden, med de fleste artene i Afrika og noen få i Europa og Asia.
Lesja bygdemuseum

Historie

Lesja bygdemuseum ble stiftet 13.02.1958, da som Lesja heimbygdslag. Heimbygdslaget fikk 5000 kr og fri tomt,  i støtte av heradsstyret i Lesja kommune, pengene skulle benyttes for å flytte de første husene ned til det som i dag er Lesja bygdemuseum. Lesja kommune bevilget videre 5000 kr i året til drift og utvikling av Lesja bygdemuseum. Det ble videre arrangert innsamlingsaksjoner for å skaffe flere penger til flytting og oppsettning av hus på museumsområdet. For å få en faglig korrekt sammensettning av husene på museumsområdet ble Maihaugen kontaktet, de var på befaring, men besøket resulterte ikke i en konkret plan. Husene på Lesja bygdemuseum er på grunn av manglende arealplan, plassert slik initiativtakerne i Lesja heimbygdslag fant det best.  I 1963 ble det første huset flyttet og satt opp på Lesja bygdemuseum. Fram til 1983 ble det flyttet tilsammen 10 hus fra ulike steder i Lesja kommune til Lesja bygdemuseum.
Ammassivik

Ammassivik, på dansk Sletten, er ei bygd i tidligere Nanortalik kommune, nå Kujalleq kommune, helt syd på Grønland. Navnet betyr «slette» eller «flate».
Bygda ble befolket i 1889, og i 1899 ble bygdas skole, Isak Lundip atuarfia, grunnlagt av misjonærer. I 1922 ble bygda etablert som handelssted. Skolen hadde kun seks elever i skoleåret 2005/06.
Bygda ligger ved Alluitsoqfjorden (Lichtenaufjorden), og har ca. 68 innbyggere. Ikke langt fra Ammassivik ligger de to saueholdplassene Qallimiut og Qorlortorsuaq, med hhv. 15 og 13 innbyggere. Qorlortorsuaq ligger ved Grønlands største foss, her skal det bygges vannkraftverk.
Michael Weiße

Liv

Weiße begynte å studere i 1504 i Krakau, og gikk i 1510 i kloster i Breslau. Han kom ut fra klosteret i 1518, og slo seg deretter sammen med De bøhmiske brødre i Litomyšl. I 1522 ble han sammen med Johann Horn flere ganger sendt av menigheten til  Martin Luther for å samtale om brødrenes trosbekjennesles med ham. Senere ble Weiße predikant for «Deutschen Gemeinde Gottes und Christlicher Bruderschaft» i Landskron, hvor han angivelig ble forgiftet og døde.
Hans kirkemusikalske arbeid fikk stort gjennomslag. I 1531 gav han ut New Gesengbuchlen med 157 tyske salmer. 137 salmer var selvdiktede eller omarbeidet av ham og de fleste melodiene stammet fra den tsjekkiske tradisjonen som kom med De bøhmiske brødre. Denne første tyskspråklige salmebok i den bømiske brødremenigheten har flere ganger blitt trykket på nytt, og har hatt stor påvirkning på videre salmetradisjon. Weißes egen diktning har også blitt bevart og blir fremdeles brukt. I Evangelischen Gesangbuch (EG) er det med ni salmer av han, og i Norsk Salmebok har han med en salme.
Sveriges konstitusjon

Sveriges konstitusjon består av fire grunnlover som tilsammen beskriver Sveriges statsskikk. Disse grunnlovene er regeringsformen (1975), successionsordningen (1810), tryckfrihetsförordningen (1949) og yttrandefrihetsgrundlagen (1991). Grunnlovene fungerer som en grunnorm som er overordet andre lover og som andre lover skal rettes etter, og fastsetter dessuten overordnede bestemmelser om rikets styre og forvaltning.

Regeringsformen

Regeringsformen omfatter dels statsskikkens grunner og normer, dels bestemmelser om statens styre og om organisatoriske spørsmål. I regeringsformen reguleres slikt som borgernes rettigheter, riksdagsvalg, statssjefens rolle, regjeringens oppbygging og arbeid, samt bestemmelser om og reguleringer av statsfunksjonene. Disse statsfunksjonene er lovgivning, finansmakten, forholdet til andre stater, den dømmende makt og kontrollmakten. Regeringsformen bestemmer at Sverige skal være et parlamentarisk demokrati. Lovteksten inneholder, til forskjell fra de fleste andre staters grunnlover, også bestemmelser om rikets styre ved krig og krigsfare (kapittel 13). Den 1. januar 1975 trådte den nåværende regeringsformen i kraft etter å ha blitt vedtatt året før. Regeringsformen består av 13 kapitler.

Successionsordningen

Successionsordningen regulerer tronfølgen til den svenske tronen, det vil si hvem som blir monark i riket. Deretter bestemmer loven hvordan Sveriges statssjef skal utses. Successionsordningen er fra 1810 og er eldst av grunnlovene. Den tilkom da Huset Bernadotte ble gjort til arvinger av Sveriges trone. I loven reguleres tronfølgen til å gjelde slektninger av Jean Baptiste Bernadotte, som ble konge med navnet Karl XIV Johan. Gjennom et tillegg eier i dag kun etterkommere av Carl XVI Gustaf retten til tronen. Frem til 1980 var tronfølgen agnatisk, men samme år ble det innført kognatisk tronfølge, hvilket innebærer at kvinnelige slektninger nå har lik arverett til Sveriges trone.

Tryckfrihetsförordningen

Tryckfrihetsförordningen er den grunnloven som skal garantere «fri meningsutveksling og en allsidig opplysning» for alle borgere. Loven tilkom som en reaksjon på de strenge restriksjoner pressen ble pålagt under annen verdenskrig. Riksdagen vedtok ny grunnlov om trykkefriheten i 1949 da restriksjonenes ansvarlige var forsvunnet fra den politiske arenaen. Til forskjell fra tidligere trykkefrihetslover i Sverige inneholder den en viss beskyttelse i krisesituasjoner. Til tryckfrihetsförordningen hører bestemmelser om publikasjoner, fjernsyn- og radiosendninger, samt føringer om informasjonsfriheten. Utover å sikre meningsutveksling og opplysning skal tryckfrihetsförordningen dessuten forhindre statlig sensur, og bestemmer at kun domstoler kan dømme om innhold i media strider mot gjeldende lov.
Storhaugen (bygd)

Storhaugen er ei bygd i Målselv, som tidligere også inkluderte Rognmoen. Fram til tusenårsskiftet var det her et aktivt ungdomslag, som også ga ut avisa Storhaugens tidende.

Innbyggere

Rundt Storhaugen er det rundt 40 innbyggere, tar man med Rognmoen, Myrvoll og Brandskognes er tallet på rundt 100. Tidligere drev mange gårdsdrift, nå er gårdene nedlagt og folk er i annet arbeid.